WHAUP ต้อนรับ “จนท.การประปาส่วนภูมิภาค” เยี่ยมชมโรงบำบัดน้ำเสียนิคมฯ
WHAUP ต้อนรับ “เจ้าหน้าที่การประปาส่วนภูมิภาค” เยี่ยมชมโรงบำบัดน้ำเสียในนิคมอุตสาหกรรมดับบลิวเอชเอ ตะวันออก (มาบตาพุด) รวมถึงแผนงานเพื่อการพัฒนาชุมชนอย่างยั่งยืนและการอนุรักษ์สิ่งแวดล้อม
21 ม.ค. 2565

บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP ให้การต้อนรับเจ้าหน้าที่จากการประปาส่วนภูมิภาค สาขาหนองแค สาขาสระบุรี ในการเข้าเยี่ยมชมโรงบำบัดน้ำเสียในนิคมอุตสาหกรรมดับบลิวเอชเอ ตะวันออก (มาบตาพุด) เพื่อรับชมการปฏิบัติงานและเทคโนโลยีการบำบัดน้ำขั้นสูง รวมถึงแผนงานของดับบลิวเอชเอเพื่อการพัฒนาชุมชนอย่างยั่งยืนและการอนุรักษ์สิ่งแวดล้อม ถือเป็นการตอกย้ำศักยภาพความเป็นผู้เชี่ยวชาญพิเศษในการให้บริการด้านสาธารณูปโภคและพลังงานอย่างครบวงจร